નવસારી જૈન સંઘ દ્વારા કનુભાઈ દોશીની આગેવાનીમાં આ આવેદન પત્ર આપવામાં આવ્યું હતું. આવેદનપત્રમાં જણાવાયું હતું કે, તાજેતરમાં જ સરકારે લીધેલા નિર્ણય પ્રમાણે ઘેટાં-બકરાની કતલ કરવાના ઇરાદે શારજાહ ખાતે નિકાસ કરવા માટેની મંજુરી આપવામાં આવી છે. ધર્મ અને સંસ્કૃતિ તેમજ અહિંસાને માનતી દેશની પ્રજા આ પ્રકારના નિર્ણયને નહિ માની શકે. કોઈપણ પ્રકારના વિલંબ કર્યા વગર આ નિર્ણયને પાછો ખેંચવો જોઈએ, લોકોની લાગણી નહીં દુભાય તે માટેની ખાસ કાળજી લેવાવી જોઇએ. આવેદનપત્રમાં એક મહત્વની બાબત એવી પણ દર્શાવાઈ હતી કે લાખો પશુઓની કતલ કરીને જો સરકારનો વિદેશી હૂંડિયામણની કમાણી કરવાનો ઇરાદો શોભાસ્પદ નથી. કોઈપણ સંજોગોમાં જો આ પ્રવૃત્તિને રોકવામાં નહીં આવે અને ઘેટાં-બકરાની નિકાસને બંધ નહીં કરવામાં આવે તો નવસારી જૈન સમાજ આંદોલનનો માર્ગ અપનાવશે.